

**Årsmøte**

**Reistad IL**

**2017**

**Saksliste og saksdokumenter**

**Saksliste til årsmøte i**

**Reistad IL**

Årsmøte avholdes torsdag 22.mars 2018 kl. 20:00 i Reistad Arena

Vel møtt!

Styret i Reistad IL

*1. Godkjenne de stemmeberettigete.*

*2. Godkjenne innkallingen, saklisten og forretningsorden.*

*3. Velge dirigent, referent, samt to medlemmer til å underskrive protokollen.*

*4. Behandle idrettslagets årsberetning, herunder eventuelle gruppeårsmeldinger.*

*5. Behandle idrettslagets regnskap i revidert stand.*

*6. Behandle forslag og saker.*

*7. Fastsette medlemskontingent og treningsavgift.*

*8. Vedta idrettslagets budsjett.*

*9. Behandle idrettslagets organisasjonsplan.*

*10. Foreta valg*

Postadresse: Reistad IL, postboks 89, 3401 Lier

E-postadresse: [reistad@rsn.handball.no](mailto:reistad@rsn.handball.no)

**Sak 4: Årsberetning Reistad IL året 2017**

**Styret har i sesongen 2016-2017 bestått av:**

Leder: Norita Fridheim

Nestleder og sportslig leder: Robert Ege

Økonomi ansvarlig: John H. Bergflødt

Barneleder: Norita Fridheim

Styremedlem: Kjetil Grinde

Styremedlem: Erik Brekke Johnsen

Styremedlem: Lene Røtter

Varamedlem: Tone Fleischer

I tillegg til de som formelt ble valgt på generalforsamlingen har Per Strand (hallbestyrer) og Gerd Anne Opsahl (sekretær) vært med på styremøtene. Informasjon om hvem som har utført hva og hatt hvilke verv i klubben, har vært publisert på våre hjemmesider. Styret i Reistad IL har hatt 10 styremøter i løpet av året 2017.

Det å få på plass sponsorer er fortsatt en utfordring, men klubben har en sunn drift og har evnet å få til aktivitet uten de store sponsorinntektene. Arbeidet med å finne sponsorer er fortsatt pågående. Det enkelte lag kan skaffe sponsorer hvor inntektene tilfaller laget.

Samarbeidet med Liungens Gerd Anne Opsahl, som startet høsten 2008, har fortsatt meget positivt og hun utfører også sekretærarbeidet i styret. Dette har gjort at vi har fått innbetalt alle kontingenter (medlem og aktivitet) i tide og vært essensielt for at vi har en løpende god likviditet. Hun har hjulpet oss med medlemsregisteret, bilagskontering samt utbetalinger, mens regnskapet blir ført hos Lier Regnskapskontor ved Hans Solberg.

Styret har arrangert ett medhjelpermøte og ett trenermøte så langt i sesongen.

**Medlemmer**

Antall medlemmer har vært stabilt det siste året. Det er i dag 529 medlemmer totalt, og 464 aktive medlemmer.

Herav under 19 år (tilskudds berettiget): 403.

Klubben har vært i vekst de siste årene, men har nå stabilisert seg.

Det er viktig at vi fortsetter det gode arbeidet med rekruttering av unge spillere også i tiden fremover for å sikre utvikling av unge håndballspillere og medlemmer til Reistad. Ikke minst er det viktig å ta vare på eksisterende medlemmer og trenere slik at alle opplever det som positivt å være medlem i klubben.

Klubben har følgende æresmedlemmer: Gullik Steen, Audun Lie, Erik Bjørnstad, Ellen Hempel, Gro Odde, Arne Borch, Ove Brude Kolstad, Svein Skancke, Thomas Larsson og Terje Steen

# **Årsberetning barneidretten i RIL året 2017/2018**

Vi jobber aktivt med å sikre rekrutteringen til Reistad IL (RIL). Barneidrettstilbudet gjelder alle barn fra 6-10 år.

Barneidretten er foreldrestyrt i RIL. RIL tilbyr halltid i Lierhallen, Hegghallen og Reistad Arena til alle grupper i barneidretten.

Det har i denne sesongen blitt lagt til rette for et eget barnetrenerkurs for trenere og medhjelpere tilknyttet RIL barneidrett.

Barneidretten spiller i mini/-og aktivitetsturneringer i regi av NHF Region Sør.

RIL skal videreføre og øke satsningen på barneidretten for gjennom det å sikre rekruttering til klubben.

***MiniCup***

Blir som vanlig arrangert på våren og høsten. Påmeldte lag har vært;

* Vårcupen 60 lag (1 dag), i 2017
* Høstcupen 45 lag ( 1 dag) i 2017

Vi arrangerer cupen for barn til og med 3 trinn da det har vist seg at barna etter dette begynner med aktivitetsserie på full bane. Nye årtrinn kommer med i cupen fra og med arrangementet på høsten.

Vi har også i år mottatt mange positive tilbakemeldinger fra nye lag som var med. Spesielt premieutdelingen og stemningen i hallen blir lagt merke til. Opplegget vårt med musikk, dempet belysning, håndtrykk , røyk og flotte premie til hver enkelt deltager gir ungene og foreldrene en høytidsstemning.

Minicupen er basert på dugnadsarbeid fra foreldrene og unger i Reistad i tillegg til det forarbeidet som gjøres av minicup komiteen. Foreldrene gjør i denne sammenheng en flott innsats, som vi er helt avhengig av for å kunne gjennomføre denne turneringen. Eldre lag bidrar med dommere og det å sitte i sekretariat. Mini-cup er glede først og fremst for ungene, men det er også en god inntektskilde for Reistad IL (inntekter og utgifter er inkludert i klubbens total-regnskap).

MiniCup komiteen har for året 2017 bestått av Kjetil Grinde, Robert Ege og John H. Bergflødt. I tillegg har vi hatt uvurderlig hjelp i sekretariatet av Ove Brude Kolstad, samt Ole Herman Wamstad som har bidratt med stor hjelp.

Det ble i år bestemt at forelder av yngre lag i fremtiden skal organisere og gjennomføre Mini-cup. I høst var det 5 foreldre med under arrangementet som skulle være med å lære hva som gjøres i forkant og under selve cupen.

Det har i styret vært diskutert fremtiden for cupen da vi har registrert en sykende interesse for min-cup. Vi har diskutert om vi heller skal arrangere flere aktivitetsturneringer.

**Håndbok for Reistad IL**

Oppdatert håndbok for Reistad IL er lagt ut på klubbens nettsider. Den er ment å skulle brukes som oppslagsverk og inneholder nyttig informasjon. Alle medlemmer og foresatte oppfordres til å gjøre seg kjent med håndboka.

Spesielt viktig er retningslinjene for sammensetning av junior som i hovedsak går ut på at

til og med 13 år skal lagene settes sammen slik at alle oppnår tilnærmet lik spilletid i kamp

og i 14 år og eldre skal lagene settes sammen avhengig av treningsframmøte og innsats.

For spesielle arrangementer som f.eks. PW-cup kan styre fastsette andre retningslinjer.

**Representasjon**

Følgende personer har representert klubben i Norges Håndballforbund, Region Sør-Norge:

Geir Floen Leder i regionstyret

Ove Brude Kolstad medlem i kontrollkomiteen

**Andre aktiviteter/diverse gjennom året**

1. Klubben dekker nå påmeldingsavgiften for deltagelse i 1 cup pr år, i tillegg kommer aktivitetsturneringene.
2. Vi har i sesongen gjennomført 3 aktivitetsturneringer og 2 miniturneringer. Dette gir inntekter både for hallen i form av leieinntekter og for klubben i form av inngangspenger og kioskinntekter.
3. Vi har de to siste sesongene reist på en felles cup for alle lag. I 2017 var dette Storhamar Cup.
4. Reistad IL feiret 75-års jubileum i november. Det ble arrangert en stor fest for alle voksne medlemmer og tidligere medlemmer i tillegg til en bursdagsfest for alle ungene.

**Sak 5: Regnskap for 2017.**

2017 var tredje fulle driftsår med en nyoppusset hall. Dette har gitt oss ytterligere muligheter for aktivitet og vi har gjennomført et år med en fortsatt omsetningsøkning og økning av aktive spiller i de fleste årsklassene.



***Kommentar til inntekter***

Inntektene er i overkant av 250.000 høyere enn budsjettert, og viser at aktiviteten i klubben er økende, også i 2017

Våre viktigste inntektskilder i tillegg til medlems- og aktivitetskontingenten er våre billetter og kioskinntekter, i tillegg til tilskudd via mva kompensasjon og lam midler.

Klubben har fått et noe høyere tilskudd enn budsjettert, som igjen er en effekt av økt aktivitet og flere aktive medlemmer enn tidligere.

Sponsorinntekter til klubben er fortsatt dårlig, men de enkelte lagene har gjort en god jobb ift å skaffe seg egne sponsorer.

***Kommentar til kostnader***

Kostnadene har, som en konsekvens av betydelig økt aktivitet og tiltak med tilhørende kostnader som vil gi oss økte inntekter i 2018, samt at jubileumskostnadene ikke var budsjetter i tilstrekkelig grad. God periodisering av budsjettet for 2017 har imidlertid gjort at styret hatt god kontroll med likviditeten og styringen av idrettslaget gjennom hele 2017.

Overskridelsene ift budsjettet på kostnadssiden er knyttet til områdene, dommerutgifter drakter /treningsutstyr og Buskerud Håndballkrets, kostnadsposter som alle er knyttet til økt aktivitet og flere aktive barn i klubben.

Styret vedtok i 2015 at vi skulle ha en felles cup for alle Reistad lagene, dette ble videreført i 2017 og grunnet noen flere lag fikk vi også her en liten overskridelse. De erfaringene vi har hatt med dette disse tre årene i forhold til å bygge klubb og sosialt samvær på tvers av gruppene, gjør at klubben fortsetter med en årlig felles cup for alle lagene i Reistad IL.

Totalt sett så har klubben et underskudd på kr 55.462,69, som må dekkes inn av oppsparte midler fra tidligere år

***Balansen***

Nedenfor er et forenklet oppsett av balansen. Kort kommentar følger etter tabellen.



Oversikten viser at Reistad IL fortsatt har en betryggende balanse. Klubben kan gjennom sine bankinnskudd fortsatt tåle driftsår med svakt negative resultat. Målsetningen er dog å unngå disse, derfor er budsjettet for 2018 balansert inn mot et lite positivt resultat på kr xxx,-.

.

.

Til årsmøtet i Reistad IL

**Valgt revisors beretning for 2017**

**Uttalelse om årsregnskapet**

Vi har revidert årsregnskapet for **Reistad IL** i henhold til NIFs regnskaps- og revisjonsbeste mmelser. Årsregnskapet for regnskapsåret 2016 viser et underskudd på kr 71 087,69

**Vi har utført følgende revisjonshandlinger:**

Vi har vurdert om årsregnskapet er utarbeidet og fastsatt i samsvar med NIFs regnskaps- og revisjonsbestemmelser, herunder om organisasjonsleddets styre har oppfylt sin plikt til å sørge for ordentlig og oversiktlig registrering og dokumentasjon av regnskapsopplysninger i samsvar med bestem meisene.

**Konklusjon**

Vi har **ikke** avdekket noen feil eller mangler i regnskapet.

Vi mener at regnskapet og regnskapsføringen er i samsvar med NIFs regnskaps- og revisjonsbestemmelser, og at årsregnskapet for 2017 kan fastsettes som Reistad IL's årsregnskap for 2017.

Lier, 1. mars 2018

Jon-Oluf Brodersen Ove Brude Kolstad

**Sak 6: Innkomne forslag**

**Sak 7: Medlemskontingent/treningsavgift**

Styret har følgende forslag til kontingenter og aktivitetsgebyr for 2018/2019:

|  |  |  |
| --- | --- | --- |
| Grupper | **Treningsavgift 2017/2018** | |
| 6-8 | 1050 |
| 9 – 12 | 1350 |
| 13 – 15 | 1900 |
| 16-18 | 2400 |
| 19 – senior | 2800 |
|  | **Kontingent 2018** |
| Enkeltmedlem | 400 |
| Familiemedlem | 800 |

**Sak 8 Budsjett for Reistad IL 2018**

***Kommentarer til budsjettforslaget for 2018***

Budsjettet 2018 har tatt utgangspunkt i regnskapet for 2017. Styret legger opp til å videreføre de noe høyere inntekstambisjonene fra 2017 inn i 2018. Styret mener det er forsvarlig siden vi har betydelig økt aktivitet i klubben generelt. Vi legger opp til at vi i 2018 vil se ytterligere økning i antall aktive spillere og at dette igjen vil generer økte inntekter for klubben.

Styret forventer også en videreføring av den positiv effekt vi har av vår oppgraderte hall, med påfølgende økte inntekter.

Samlet sett er således inntektene budsjettert ca 100.000,- høyere i 2018 enn i 2017. Vi har, basert på kostnadstiltak gjennomført i 2017 vil medføre at vi vil holde kostnadene på et noe lavere nivå, dette er også relatert til at det ikke vil være jubileumsfest i 2018. Kostnadene er således budsjettert noe lavere enn i 2017.



**Sak 9: Organisajonsplan**

Ingen endringer i organisasjonsplanen, godkjennes slik den er.

**Valgkomiteens innstilling:**

Styreleder: Norita Fridheim – ikke på valg

Nestleder: Robert Ege – gjenvalg, 2 år

Styremedlem: John Helge Bergflødt – ikke på valg

Styremedlem: Kjetil Grinde Olsen – gjenvalg, 1 år

Styremedlem: Thomas Grande – velges for 2 år

Styremedlem: Erik Brekke Johnsen, ikke på valg

Harald Viskum, Leder valgkomite RIL



**Innstilling til ny valgkomité for 2018/2019**

Leder Harald Viskum 2019

Medlem Tor Hellumsand 2019

Medlem NY 2020

**Revisorer for 2018**

Jon Oluf Brodersen

NY

**Sak 11: Hedersutmerkelser**

Vil bli delt ut i forbindelse med Reistadmoro 31.mai 2018